**Výročná správa Rady školy pri Strednej odbornej škole lesníckej v Tvrdošíne za rok 2016**

RŠ začala pracovať na začiatku roku 2016 v tomto zložení:

|  |  |  |
| --- | --- | --- |
| 1. | Bc. Pavol Szabó | zvolený zástupca pedagogických zamestnancov  zvolený predseda rady školy |
| 2. | Ján Rusnák | zvolený zástupca pedagogických zamestnancov  zvolený podpredseda rady školy |
| 3. | Ing.Daša Žideková | delegovaný zástupca zriaďovateľa |
| 4. | Ing. Anna Klimíková | delegovaný zástupca zriaďovateľa |
| 5. | JUDr. Ján Krištofík | delegovaný zástupca zriaďovateľa |
| 6. | Ing. Ivan Šaško | delegovaný zástupca zriaďovateľa |
| 7. | Peter Štech | zvolený zástupca nepedagogických zamestnancov |
| 8. | Augustín Chrenek | zvolený zástupca rodičov |
| 9. | Zuzana Ďubašíková | zvolený zástupca rodičov |
| 10. | Peter Ondreják | zvolený zástupca rodičov |
| 11. | Michal Chrenek | zvolený zástupca žiackej školskej rady |

**1.** V roku 2016 RŠ zasadala podľa Plánu práce RŠ 26. 5. 2016 a riadila sa nasledovným programom:

1. Otvorenie

2. Schválenie programu

3. Kontrola plnenia uznesení:

Uznesenie č. 32/2015

RŠ ukladá triednym učiteľom sprísniť kontrolu dochádzky žiakov do školy s cieľom jej zlepšenia.

Uznesenie č. 33/201

RŠ ukladá riaditeľovi školy, Ing. V. Gerčákovi, jednať so zriaďovateľom o zaobstaraní modernejšieho odsávania škodlivín do zváračskej školy.

4. Informácie o prijímacích skúškach, počte prihlásených a prijatých žiakoch v šk. roku 2016/2017

5. Prerokovanie plánu výkonov školy na šk. rok 2017/2018

6. Správa o hospodárení školy

7. Informácie o činnosti SOŠ lesníckej, priebehu realizovaných projektov

8. Prerokovanie ŠkVP pre 4-ročný študijný odbor 2413 K mechanik strojov a zariadení

9. Rôzne a diskusia

10. Uznesenie a záver

K jednotlivým bodom programu boli členom RŠ zaslané potrebné materiály v elektronickej podobe s časovým predstihom.

**2.** Keďže 26. 6. 2016 sa RŠ končilo funkčné obdobie, zriaďovateľ školy ŽSK listom z 21. 03. 2016 vyzval riaditeľa školy na ustanovujúcu voľbu členov RŠ a zároveň delegoval do RŠ zástupcov zriaďovateľa. Delegovanými zástupcami RŠ na nové funkčné obdobie 2016 - 2020 sú: Ing. Anna Klimíková, Ing. Daša Žideková, JUDr. Ján Krištofík a Ing. Ivan Šaško.

Voľby zástupcov rodičov sa uskutočnili 22. 04. 2016, členmi RŠ sa podľa hlasovania stali: p. Milan Škumát, p. Zdena Kubinčáková a p. Zuzana Ďubašíková.

Voľby zástupcov pedagogických zamestnancov sa uskutočnili 25. 05. 2016, členmi RŠ sa podľa hlasovania stali: Mgr. František Murín a Bc.Pavol Szabó.

Voľby zástupcu nepedagogických zamestnancov sa uskutočnili 25. 05. 2016, členom RŠ sa podľa hlasovania stala Ing. Mária Petričková.

Voľby zástupcu žiakov školy sa uskutočnili 30. 05. 2016, členom RŠ sa podľa hlasovania stal žiak Matúš Juritka. Priebeh a výsledky volieb sú zdokumentované v zápisniciach, ktoré sa nachádzajú v sídle RŠ.

**3.** Ustanovujúcezasadanie RŠ sa uskutočnilo 16.6.2016.

1. Riaditeľ školy Ing. Viliam Gerčák oznámil prítomným výsledky volieb do orgánov školskej samosprávy Rady školy pri SOŠ lesníckej Tvrdošín, konaných podľa jednotlivých kategórií v súlade so Zákonom NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a Vyhlášky MŠ SR č. 291/2004 Z.z. ktorou sa určujú podrobnosti o spôsobe ustanovenia orgánov školskej samosprávy, o ich zložení a o ich organizačnom a finančnom zabezpečení v znení Vyhlášky MŠ SR č. 230/2009 Z.z.. Voľby sa konali - zástupcov rodičov dňa 22.04.2016, zástupcov pedagogických zamestnancov a zástupcu nepedagogických zamestnancov dňa 25. 05. 2016 a zástupcu žiackej školskej rady dňa 30.05.2016. Zároveň predložil k nahliadnutiu zápisnice z volieb, prezenčné listiny, hlasovacie lístky, zoznamy kandidátov podľa kategórií, prehlásenia kandidátov.
2. **Voľba predsedu Rady školy**: Prítomní p. Ďubašíková a p. Škumát navrhli do funkcie predsedu Rady školy Bc. Pavla Szabu. Keď že do funkcie predsedu Rady školy neboli navrhnutí iní kandidáti, Ing. Viliam Gerčák dal hlasovať o predloženom návrhu na predsedu Rady školy. Členovia Rady školy hlasovali za navrhovaného kandidáta v počte **8 hlasov. Predsedom Rady školy pri SOŠ lesníckej v Tvrdošíne bol zvolený na funkčné obdobie rokov 2016 až 2020 Bc. Pavol Szabo.**
3. **Voľba podpredsedu Rady školy:** Prítomní p. Škumát a Ing. Petričková navrhli do funkcie podpredsedu Rady školy Mgr. Františka Murína. Iné návrhy neboli, preto dal Ing. Viliam Gerčák hlasovať o predloženom návrhu na podpredsedu Rady školy. Prítomní členovia Rady školy hlasovali za navrhovaného kandidáta v počte 8 hlasov. Podpredsedom Rady školy pri SOŠ lesníckej v Tvrdošíne bol zvolený na funkčné obdobie rokov 2016 až 2020 Mgr. František Murín.
4. Riaditeľ školy z dôvodu potreby prerokovania v Rade školy informoval prítomných o zámere vyradenia zo siete škôl a školských zariadení dlhodobo neaktívnych študijných odborov a učebných odborov, ktoré má zaradené SOŠ lesnícka Tvrdošín. Jedná sa o nasledovné: vodár meliorátor 3666 2 00, životné prostredie 3916 M, lesokrajinár 4565 2 00. Zriaďovateľovi školy bude v termíne do 30.06.2016 zaslaná žiadosť o vyradenie uvedených odborov zo siete škôl a školských zariadení.
5. Riaditeľ školy ďalej informoval prítomných o možnosti úprav Štatútu Rady školy, ktorý Rada školy schvaľuje na svojom najbližšom zasadnutí po jej ustanovení.

|  |  |  |
| --- | --- | --- |
| 1. | Bc. Pavol Szabó | zvolený zástupca pedagogických zamestnancov  zvolený predseda rady školy |
| 2. | Mgr. František Murín | zvolený zástupca pedagogických zamestnancov  zvolený podpredseda rady školy |
| 3. | Ing.Daša Žideková | delegovaný zástupca zriaďovateľa |
| 4. | Ing. Anna Klimíková | delegovaný zástupca zriaďovateľa |
| 5. | JUDr. Ján Krištofík | delegovaný zástupca zriaďovateľa |
| 6. | Ing. Ivan Šaško | delegovaný zástupca zriaďovateľa |
| 7. | Ing. Mária Petríčková | zvolený zástupca nepedagogických zamestnancov |
| 8. | Zdena Kubinčáková | zvolený zástupca rodičov |
| 9. | Zuzana Ďubašíková | zvolený zástupca rodičov |
| 10. | Milan Škumát | zvolený zástupca rodičov |
| 11. | Matúš Juritka | zvolený zástupca žiackej školskej rady |

**4.** Zasadanie RŠ 20. 10. 2016 sa riadilo nasledovným programom:

1. Otvorenie, schválenie programu zasadania

2. Prerokovanie a schválenie plánu zasadaní RŠ na rok 2017

3. Prerokovanie a schválenie štatútu RŠ

4. Správa o výchovno-vzdelávacej činnosti, jej výsledkoch a podmienkach za školský rok 2015/2016

5. Správa o zabezpečení výchovno-vzdelávacieho procesu v školskom roku 2016/2017 po stránke technickej, ekonomickej, odbornej

6. Informácia o otvorení školského roku 2016/2017, vyjadrenie sa k hlavným úlohám školy pre nový školský rok

7. Informácie o projektoch

8. Informácie o odborných exkurziách

9. Informácie o krúžkovej činnosti

10. Podnety z radov zamestnancov

11. Rôzne a diskusia

Zápisnice zo zasadaní RŠ, volieb do RŠ a Štatút RŠ sa nachádzajú v sídle školy.

V ďalšom funkčnom období bude RŠ plniť všetky úlohy, ktoré jej vyplývajú zo schváleného Plánu práce a Štatútu RŠ.

Najbližšie zasadanie RŠ je naplánované na mesiac máj 2017.

RŠ nemá vlastný majetok, administratívnu činnosť zabezpečovala z prostriedkov rozpočtu školy.

Výročná správa o činnosti RŠ za rok 2016 bude zaslaná zriaďovateľovi a zverejnená na internetovej stránke školy.

V Tvrdošíne 4. 1. 2017 Výročnú správu vypracoval: Bc. Pavol Szabó, predseda RŠ pri SOŠ lesníckej v Tvrdošíne